**פרק ראשון: מערכת הדם**

**תרומת דם: עמדות והרגלים ביחס לתרומת דם**

**⏴ במבט חדש לכיתה ו**

**היקף יחידת הלימוד:** שיעור אחד

**עמודים:** 101 - 103

# מטרות

* לחקור עמדות והרגלים של אנשים ביחס לתרומת דם באמצעות שאלונים

 וראיונות (חקר מידעני(.

* להסיק מסקנות ולהציע הצעות לשכנוע אנשים לתרום דם.
* להשתמש בכלים מתוקשבים לאיסוף מידע ולעיבודו.

# מהלך השיעור על פי מרכיבי מעגל הלמידה

## פתיחה

ביחידת לימוד זו התלמידים מתבקשים לבצע חקר מידעני שמטרתו לבדוק את העמדות ואת ההרגלים של הציבור ביחס לתרומת דם ולהציע לבנק הדם המלצות להגדלת מלאי מנות הדם. כלי החקר במקרה זה הם שאלוני עמדות וראיונות. במשימה שלושה חלקים: איסוף נתונים, עיבוד נתונים והסקת מסקנות.

מביאים דוגמאות לסיטואציות הקשורות לתרומת דם. לדוגמא: ניידות של תרומות דם במרזים ציבוריים, בקשות בעיתונות ובאינטרנט לתרומת דם ועוד. שואלים:

* מהי תרומת דם?
* מתי נדרש לביצוע תרומת דם?
* כיצד מתבצע הליך התרומה?
* האם מישהו במשפחתכם תרם דם? באילו נסיבות?
* האם למישהו תרמו דם? באילו נסיבות?
* מי יכולים לתרום דם?
* האם שמעתם על בנק הדם?

מטרת הפתיחה ליצור שיח רפלקטיבי לברור תפיסות וידע מוקדם.

גם אם התלמידים עדיין לא תורמים דם, הרי שעליהם להכיר בחשיבות העניין. חשוב להבין את הצורך בתרומות דם כערך המבטא כבוד לחיי אדם וערבות הדדית בין בני אדם.

## התנסות

מבצעים את המשימה **עמדות והרגלים ביחס לתרומת דם**, חלקים א ו-ב, עמודים 102 - 103.

**בחלק א** של המשימה **אוספים נתונים** התלמידים מתבקשים לאסוף מידע על עמדות (באמצעות שאלון מקוון) ועל הרגלים (באמצעות ראיון) של אנשים ביחס לתרומות דם.

שאלון העמדות מתייחס לשלוש עמדות: האם חשוב לתרום דם? האם כל אדם חייב לתרום? האם צריך לחוקק חוק שמחייב אנשים לתרום? את התשובות מוצע לעבד בעזרת גיליון אלקטרוני מקוון שיתופי ולהציגם בגרף.

* תדריך להכנת [**שאלון מקוון**](https://www.matar.tau.ac.il/?page_id=12775) נמצא באתר מט"ר במדור **סביבה מתוקשבת**.

את ההרגלים של תרומת דם התלמידים מתבקשים לבדוק בעזרת ביצוע ראיון אישי. את הריאיון יקיימו התלמידים עם אותם אנשים שענו גם על השאלון בחלק א של המשימה. את תשובות הנשאלים מוצע לכמת ולעבד בעזרת גיליון אלקטרוני.

**בחלק ב** של המשימה **מעבדים נתונים**. התלמידים מתבקשים לנתח את התוצאות שהתקבלו ולהציג אותם בגרפים. זו הזדמנות לתרגל קריאה של גרף עמודות. ייתכן שימצא פער בין העמדות ביחס לתרומת דם לבין ההתנהגות (תרומת דם בפועל). הפער בין עמדות מוצהרות ליישומן נובע מגורמים שונים וביניהם אמונות וערכים, נורמות תרבותיות ואף במסוגלות העצמית להוציא אל הפועל את ההתנהגות.

* להוראה מפורשת של מיומנות הפקת מידע מגרף מומלץ לפנות לתת המדור [חקר נתונים](https://www.matar.tau.ac.il/?page_id=11539) בתת המדור **מיומנויות חשיבה מסדר גבוה** במדור **מיומנויות ותהליכי חשיבה** באתר מטר.

## המשגה

עונים על **חלק ג** של המשימה **מסיקים מסקנות ומתכננים דרכי פעולה**, עמוד 103. חלק זה הוא השלב של הסקת המסקנות: אילו עמדות והרגלים חשוב לשנות ואיך נעשה זאת? חשוב לכוון את התלמידים להשתמש בשפת החשיבה לתיאור המסקנות והיעדים. למשל, מתוך הממצאים אנו מסיקים שיש לשנות את העמדות. יעד הפעולה שלנו הוא שינוי העמדות האלה והגדלה של מספר התורמים.

בשלב הסקת המסקנות יתכן וימצא פער בין העמדות של רוב האנשים כלפי תרומת דם (עמדות חיוביות) לבין התנהגותם בפועל. פער זה שכיח מאוד ומתועד בספרות המחקר.

* מומלץ להיכנס לאתר [במבט מקוון](https://www.classe.world/teacher/#!/he/session/135905/playLesson/1217041/) (מנויים) לספר הדיגיטלי לפעילות **תרומת דם**, עמוד 102 ולהשתתף בסקר.
* להרחבת הידע בנושא **תרומת דם** מומלץ להפנות [לדף שאלות ותשובות](https://www.mdais.org/%D7%A9%D7%90%D7%9C%D7%95%D7%AA-%D7%95%D7%AA%D7%A9%D7%95%D7%91%D7%95%D7%AA-%D7%A9%D7%99%D7%A8%D7%95%D7%AA%D7%99-%D7%94%D7%93%D7%9D/%D7%93%D7%A3-%D7%A9%D7%90%D7%9C%D7%95%D7%AA-%D7%95%D7%AA%D7%A9%D7%95%D7%91%D7%95%D7%AA-faq), אתר של מגן דוד אדום.
* מוצע לצפות בסרטון [בנק הדם של המרכז הרפואי בתל אביב](https://www.youtube.com/watch?v=dcdnp30brl0).

## יישום

* מדוע חשוב לתרום דם?
* מדוע בגילכם לא ניתן עדיין לתרום דם?
* מציעים דרכים לעודד את הציבור לתרום דם. כותבים טענות מנומקות אודות החשיבות של תרומת דם ומציגים אותן בכרזה או במצגת. ניתן להיעזר בכלים מתוקשבים להכנת [כרזה דיגיטלית](https://www.matar.tau.ac.il/?page_id=12775) באתר מט"ר.
* לתרגול של מיומנות[**ניסוח טיעון**](https://www.matar.tau.ac.il/?page_id=11509) מומלץ לפנות לתת המדור **מיומנויות מסדר חשיבה** **גבוה** במדור **מיומנויות ותהליכי חשיבה** באתר מט"ר.

מציגים בפני בנק הדם המלצות כיצד מומלץ לפנות לציבור כדי להגדיל את מספר התורמים.

## סיכום ורפלקציה

* אילו מיומנויות הפעלתי?
* אילו מושגים חדשים למדתי?
* כיצד למדתי ומה אהבתי בשיעור?